
משרד המשפטים
הממונה על העמדת מידע לציבור

	ירושלים, כ"ג ניסן, תשע"ח 

	8 אפריל , 2018

	בתשובתך נא ציין:

	תיק מס' 48/18


לכבוד










 אדון נכבד, 

הנדון: בקשה לפי חוק חופש המידע, התשנ"ח-1998
(סימוכין: פנייתך מיום 5/2/2018)
בפנייתך שבסימוכין, ביקשת לקבל מידע בדבר הסדרי טיעון, בפילוחים שונים.
לאחר בירור בקשתך, הריני להשיבך כדלקמן:
אשר לאחוז כתבי האישום בהם מוצע לנאשם הסדר טיעון, מכלל כתבי האישום המוגשים, אשיבך כי במערכת הממוחשבת של פרקליטות המדינה אין קריטריון של הצעת הסדר טיעון ועל כן, אין אפשרות להפיק את הנתונים בפילוח זה באופן ממוחשב. כך גם בעניין הסדרי הטיעון המתקבלים על-ידי הנאשמים.
לפיכך, לשם הפקת המידע יש צורך לבדוק ידנית אלפי תיקי פרקליטות, פעולה שתצריך מטבע הדברים הקצאת משאבים בלתי סבירה. לאור זאת, חלקים אלה בבקשה נדחים בהתאם לסעיף 8(1) לחוק חופש המידע, תשנ"ח-1998.
אשר לאחוז ההסדרים המתקבלים על-ידי בית המשפט, מכלל ההסדרים שהוגשו להם, נשיבך כי נתונים אלה אינם מוזנים למערכת הממוחשבת באופן סדור ועל כן המידע אין מצוי ברשותנו באופן מהימן דיו. גם כאן, לצורך העמדת המידע נדרש לבדוק ידנית אלפי תיקים כך שמדובר על הקצאת משאבים בלתי סבירה לפי הוראת סעיף 8(1) לחוק. 
אשר לבקשתך לקבל את אחוז התיקים אשר מסתיימים בהרשעה לפי הסדר טיעון, הרינו להפנותך לדו"ח סיכום השנה של הפרקליטות לשנת 2016, במסגרתו פורסם המידע המבוקש בצורה רחבה אף יותר מדו"ח סיכום השנה לשנת 2015, אליו התייחסת. דו"ח סיכום השנה לשנת 2017, העתיד להתפרסם בעת הקרובה, יכלול גם הוא נתונים בעניין זה.
ביחס לשנת 2016, אני מתכבדת לפנותך לעמ' 28-29 לדו"ח הפרקליטות בקישור הבא – 
http://www.justice.gov.il/Units/StateAttorney/Documents/Annual-Report-2016.pdf
יצוין, כי הנתונים המופקים מן המערכת הממוחשבת נוגעים להליכים שהסתיימו בשנה הנבדקת בלבד. כלומר, הנתונים אינם מכלל כתבי האישום שהוגשו, או מכלל התיקים שנפתחו, אלא, כאמור, מההליכים שהסתיימו בשנה מסוימת.

הנני להודיעך כי לפי סעיף 17 לחוק יש בידך לעתור כנגד החלטה זו לבית המשפט לעניינים מנהליים בירושלים. 
 
                                                                                                                    בכבוד רב,


מיטל כץ, עו"ד

הממונה על העמדת מידע לציבור

